**OBRAZLOŽENJE**

**uz II. Izmjene i dopune proračuna Općine Pokupsko za 2023. godinu**

**UVOD**

Sukladno članku 45. i 164. Zakona o proračunu (NN broj 144/21) uz II. Izmjene i dopune proračuna Općine Pokupsko daje se obrazloženje izmjena i dopuna proračuna.

Predlaže se donošenja II. izmjena i dopuna Proračuna za 2023. godinu kako bi se planirala sredstva za realizaciju kapitalnog projekta K001515: „Rekonstrukcija DVD-a Pokupsko“ čija se realizacija do dobivanja sredstava od APPRR-a planira iz dugoročnog kredita. Uz navedeno izvršeno je nekoliko manjih korekcija na strani prihoda i rashoda koje nisu bile poznate u trenutku izrade prijedloga proračuna za 2023. godinu i I. izmjena i dopuna proračuna za 2023. godinu.

Ovim II. izmjenama i dopunama Proračuna Općine Pokupsko za 2023. godinu predlaže se smanjenje prihoda i primitaka te rashoda i izdataka za 334.321,97 EUR. Nakon ovih izmjena prihodi i primici iznose 11.057.109,21 EUR, a rashodi i izdaci 10.924.386,40 EUR. Razlika iznosi 132.722,81 EUR. Jedno od osnovnih proračunskih načela je da proračun mora biti uravnotežen. Uravnoteženje se postiže planiranjem bilančne pozicije na računu 9 – Vlastiti izvori (Rezultat poslovanja - preneseni višak/manjak iz prethodnih godina).

**OBRAZLOŽENJE II. Izmjena i dopuna proračuna Općine Pokupsko za 2023. godinu**

Ukupni prihodi i rashod iskazani su po prirodnoj vrsti iz koje se ostvaruju, odnosno po ekonomskoj klasifikaciji te po izvorima financiranja koji predstavljaju skupine prihoda iz kojih se podmiruju rashodi određene vrste i utvrđene namjene. Prihodi i rashodi iskazani su na razini skupine računskog plana (2 razina).

Unutar planiranih Pomoći iz inozemstva i od subjekata unutar općeg proračuna – 63, smanjuju se prihodi za 723.459,68 eura jer je predviđeno da potpora za Kapitalni projekt K001515 Rekonstrukcija DVD-a Pokupsko neće biti uplaćena tokom ove godine, nego se za isti planiraju Primici od zaduživanja – 8.1., u iznosu od 420.000,00 eura, koliko je predviđeno da će biti rashodi do kraja godine.

Obrazloženje programa:

**PROGRAM 0111 JAVNA UPRAVA I ADMINISTRACIJA**

0111 Javna uprava i administracija:

U okviru ovog programa povećavaju rashodi za zaposlene, odnosno planirani iznos bruto plaća za 5.500,00 eura jer je kod planiranja proračuna za 2023.godinu omaškom trošak poreza i prireza bio izostavljen. Rashodi za materijal i energiju smanjeni su za 5.000,00 eura. Financijski rashodi povećavaju za iznos od 33.000,00 eura za kamate po kratkoročnom kreditu za premošćivanje jaza, a vezano uz projekt Sanacija nerazvrstanih cesta oštećenih u potresu.

**Program 0112 Općinska tijela:**

Aktivnost A100114 Troškovi izbornih povjerenstva, planirani iznos smanjuje se za 8.000,00 eura.

**Program 0113 Javni radovi**

U okviru ovog programa smanjuju se ukupna planirana sredstva, jer zbog novih uvjeta za ostvarivanje prava na zapošljavanje preko programa Javnih radova na području općine Pokupsko nije bilo osoba koje bi udovoljavale uvjetima zapošljavanja.

**Program 0114 PROGRAM ZAŽELI:**

U okviru ovog programa povećavaju se planirani rashodi za zaposlene te materijalni rashodi za 29.260,00 eura jer je Općina Pokupsko prijavila novi projekt Zaželi.

**1116 SANACIJA POSLJEDICA POTRESA (28.i29.12.2020)**

T160001 POMOĆ GRAĐANIMA I KUĆANSTVIMA NAKON KATASTROFALNOG POTRESA:

U okviru ovog projekta povećavaju se rashodi za 62.878,55 eura, a odnose se na troškove koji su financirani iz žurne pomoći, te su prema naputku Ministarstva financija prijavljeni na Jednostavnu izravnu dodjelu iz Fonda solidarnosti koja je odobrena i primljena sredstva su vraćena u proračun RH u iznosu za koji se povećavaju rashodi.

T160002 SANACIJA NERAZVRSTANIH CESTA OŠTEĆENIH U POTRESU:

U okviru ovog projekta povećavaju se rashodi za 36.979,58 eura, a odnose se na troškove koji su financirani iz žurne pomoći, te su prema naputku Ministarstva financija prijavljeni na Jednostavnu izravnu dodjelu iz Fonda solidarnosti koja je odobrena i primljena sredstva su vraćena u proračun RH u iznosu za koji se povećavaju rashodi.

**Program 0131 PROGRAM DRUŠTEVNIH DJELATNOSTI:**

A001312 VJERSKE USTANOVE:

Povećan je iznos donacije Župi Pokupsko za rješavanje imovinsko-pravnih poslova za kapele u Hotnji i Roženici.

**PROGRAM 0151 JAVNI OBJEKTI:**

A101535 ODRŽAVANJE POSLOVNIH PROSTORA I DOMOVA KULTURE:

U okviru ove aktivnosti smanjen je planirani iznos rashoda za 55.000,00 eura jer je prema trenutnom izvršenju realizirano manje rashoda od planiranog za električnu energiju, tekuće i investicijsko održavanje, te materijal za tekuće i investicijsko održavanje.

K001515 REKONSTRUKCIJA DVD-A POKUPSKO:

U okviru ovog kapitalnog projekta smanjeni su rashodi koji su planirani u okviru izvora pomoći temeljem prijenosa EU sredstava, jer prema procjenama predujam za navedeni projekt neće biti primljen u ovoj godini, pa se za planirane rashode u iznosu od 420.000,00 eura povećavaju rashodi u okviru izvora 8.1. Namjenski primici od zaduživanja, jer Općina mora tražiti dugoročni kredit kako bi mogla pretfinancirati projekt.